JUMAL KÕNELEB
Tere tulemast taas meiega saatesarja Jumal kõneleb.
Minu nimi on Jan Cedercreuz ja siin on mu armas naine Joy.
Tahame sulle taas rääkida, et Jumal on tõeline ja
soovib olla sinuga koos.
Ta tahab olla meie kõigiga ja igaühel on võimalus
leida Jumalaga lähedane suhe.
Mõtle, Tema, kes on loonud kogu maailma, soovib olla sinu lähedal!
Sul on võimalus leida temaga lähedane suhe.
Oleme mõnedel teemadel õpetades ehitanud alust tänasele osale.
Täna me õpetame seda, kuidas leida see lähedane suhe
Issandasse konkreetselt.
Rääkisime esmalt, et Jumal on armastus.
Igal usklikul on oluline mõista, et Jumal on tõesti armastus.
Ja kuna Ta piibli sõnul on armastus siis Temas pole mingit pimedust.
Temas pole midagi hirmutavat, Ta on läbinisti hea. Täiesti hea.
Selle aluse peale me hakkasime ka oma elus abikaasaga ehitama ning
saame veelgi ilmutusi sellest et Ta on hea ja Ta on armastus.
Piibel ütleb, et Jumal on valgus. Temas ei ole mingit pimedust.
See on meid hoidnud õigel rajal.
Suudame jätta tähelepanuta, kui mõned jutlused või kirjakohad
hakkavad süüdstama või ahistama.
Issand oskab meie vastu rääkida sel moel, et see puudutab südant
ja tundub hea. Isegi siis kui meid vahel karistatakse, on see
alati sellisel viisil, et mõistame ja ikkagi tunneme end hästi.
Jumal on valgus ja see võikski olla juhtlõngaks Tema tundma õppimisel.
Ertiti Tema hääle kuulama õppimisel.
Täna räägimegi just kuulavast palvest.
Ütlesid nii hästi, et Jumala armastus ja headus peaks olema
nagu sõel, mille läbi, me kõik loetu või nähtu läbi katsume.
Kuna Jumal on hea, siis Ta tahab alati üles ehitada,
julgustada ja meid aidata.
Isegi kui Ta mõnele patule tähelepanu pöörab on vaid seetõttu,
et Ta tahab meid vabastada.
Rääkisime ka sellest, kuidas me saame läheneda Jumalale.
Ta on armastus ja hea, aga ka püha.
Kuidas me võime patustena läheneda?
Kasutasime palju aega õpetamaks, et me oleme juba õiged Jumala ees.
Kui võtame Jeesuse südamesse oleme õiged.
Kui sina, vaataja, oled võtnud
Jeesuse südamesse, siis oled juba õige Jumala ees.
Piibel ütleb, et Kristuse kaudu oleme saanud õigeiks.
Tema on meie eest kõik teinud, võime julgelt otsida Jumalat
ja ilma hirmuta ning häbita Jumalale läheneda.
Need on meie nurgakivid: esiteks - Jumal on hea.
teiseks - Ta on teinud meid õigeks.
Seega võime julgelt Jumalale läheneda ja nüüd lähmegi!
Täna lähemegi Jumala tundmise tuuma juurde.
Sageli öeldakse jutlustes- veeda aega Jumalaga,
või pastor soovitab - veeda Jeesusega aega!
See on väga hea soovitus, aga sageli olen inimestega vesteldes
mõistnud, et nad ei tea, kuidas.
Kuidas ma veedan Jeesusega aega? Mida see tähendab?
Mitmed tunnevad, et ei mõista Piiblit lugedes eriti midagi.
Palveelu tammub paigal ja ei leita lähedust, millest pastor räägib.
Meie ei taha teid jätta lihtsalt soovitusega.
Tahame näidata konkreetselt, kuidas see on võimalik ja
õpetada, kuidas leiad selle suhte.
Mida selle all mõeldakse? Mida Piibel sellest räägib?
Enne kui läheme praktika juurde, loeme sellegi kohta Piiblist.
Piiblis on juttu paljudest usukangelastest ja neid ühendab
Jumala tundmine.
Näeme, et kuningas Taavet sattus mitmetesse raskustesse.
Ta tundis Jumalat ja sageli lihtsalt küsis: "Mida ma nüüd teen?"
Issand andis nõu:"Tee nii või nii!"
Ja asjad lahenesid.
Järgmises keerulises võitluses taas:"Isa, mida ma teen?"
Ja taas Isa vastas ja Taavet tegi.
Samamoodi näeme tegutsevat prohveteid. Taaniel ja teised
kuulasid, mida Issand ütleb ja tegid selle järgi ja olid edukad.
Nad tundsid Jumalat ja olid õppinud Tema häält kuulama.
Taavet ei erinenud sinust või minust.
Aga ta tundis imelist Jumalat. See tegi temast nii võitmatu.
See tegi temast imelise.
Mitte tema ise, vaid imelise Jumala tundmine oli oluline.
Ka sinu elu võib muutuda.
Mitte, et sinust tuleks mingi ime, vaid kui õpid tundma imelist
Jumalat ja kuulama Tema häält, õppides Teda tundma Sõna kaudu,
muutub sinugi elu.
Piibel on tulvil inimestest, kes tundsid Issandat lähedalt.
Pauluski ütles: mina tunnen Teda, kellesse ma usun.
Nüüd konkreetse võtmesõna juurde.
Johannese 17:7-8 öeldakse: Kui te oleksite tundnud mind,
siis te tunneksite ka mu Isa.
Nüüd te tunnete teda ja olete teda näinud.”
Filippus aga ütles talle: Issand, näita meile Isa,
ja me jääme rahule!”
Jeesus ütleb jüngritele esmalt, et te tunnete juba Isa.
Kuna te olete näinud mind. Siis Filippus küsib:
Näita meile Isa!”
Kuula, mida Jeesus vastab!
Jeesus ütles talle: Nii kaua aega olen ma teie juures,
ja sa ei ole mind veel ära tundnud, Filippus? Kes on näinud mind,
see on näinud Isa.
Kuidas sa siis ütled: Näita meile Isa!?"
Nagu oleme varemgi rääkinud - Jeesus oli täiuslik Jumala kuju.
Pole erinevust Isal ja Jeesusel. Taevaisa pole rangem Jeesusest.
Jeesus on täiuslik Jumala kuju.
Kui näed Jeesust, mida Ta teeb
ja loed, mida Ta ütleb, siis sa näed Isa.
Jeesus on täiuslik Isa kuju. Halleluja! Jätkame sellega:
Jeesus nimelt pole enam füüsiliselt siin maa peal meiega.
Aga keegi on.
Kui Jeesus oli minemas tagasi Isa juurde, ütles Ta:
Aga nüüd ma lähen tema juurde, kes minu on saatnud,
ja keegi teist ei küsi minult: Kuhu sa lähed?” ”(Jh.16:5)
Kuidas see jätkub?
Jeesus oli olnud jüngritega kogu aeg ja oli neile kõige tähtsam
isik, Ta hoolitses nende eest.
Nad järgisid teda ja Ta aitas neid, nad panind oma lootuse Temale.
Nad olid kõigest loobunud ja Teda järginud.
Mis neil ilma temata oleks?
Korraga räägib Ta aga lahkumisest.
Jüngrid olid paanikas: appi, mis toimub? Jeesus jätab
meid maha ja läheb ära!
Vaadake, mida Ta ütleb.
Ta ütleb (Johannese16:6-7): "Kuid et ma seda teile
olen rääkinud, siis on kurbus täitnud teie südame.
Kuid ma ütlen teile tõtt: teile on parem, et ma lahkun,
sest kui ma ei lahkuks, ei tuleks Lohutaja teie juurde,
aga kui ma ära lähen, siis ma saadan tema teie juurde.
Ja kui ta tuleb, siis ta toob maailmale selguse patu kohta
ja õiguse kohta ja kohtu kohta."
Jeesus ütleb, et on hea, et Ta läheb ära.
Esimest korda seda lugedes ma ei mõistnud.
See on ju õudne, et tugi, mis neil oli, läheb ära.
Ja Jeesus ütleb, et see on hea! Mida Jeesus mõtles?
Ta mõtles selle all muidugi Püha Vaimu. Püha Vaim on vaim.
kes võib olla meie kõigiga.
Jeesus oli ihus olles ainult nende jüngritega,
nendega ja käis rahva keskel.
Püha Vaim saab olla meie kõigiga.
Selles ongi saladus, mida soovin selgitada.
Kui Jumalat tundma õpime, on võtmeks Püha Vaim.
Jeesus ütleb Jh.14:17 "Tõe Vaimu, keda maailm
ei saa võtta vastu, sest ta ei näe teda ega tunne teda ära.
Teie tunnete tema ära, sest ta jääb teie juurde ja on teie sees."
Mõelge - enne kui Püha Vaim tuleb, kui nelipühast pole veel kuuldudki,
ütleb Jeesus ometi jüngreile: "Te tunnete Teda juba."
Miks?
Nagu ütlesin - Isa ja Jeesuse vahel pole erinevust.
Samuti pole erinevad Jeesus ja Püha Vaim. Või Isa ja Püha Vaim.
Kui Püha Vaim nelipühal laskus jüngrite peale, siis oli Jeesus
taas nende keskel.
Saladus, mida peame mõistma, on see, et Püha Vaim
on nüüd meie keskel,
Tema on nüüd Jumal maa peal.
Nagu Joy ütleski- see, et Jeesus ära läks oli parem,
sest Pojas oli Jumal seotud kehaga, aga nüüd võib Ta olla meie kõigiga
samaaegselt.
Sul on võimalus saada lähedaseks sõbraks Püha Vaimuga.
Püha Vaim on isik, mitte vaid vägi ja võidmine.
Ta annab meile kõik selle ja vaimuannid, aga isikuna
soovib Ta olla meie sõber.
See on midagi nii kallihinnalist, et miski pole sellest hinnalisem.
Seepärast Jeesus ütlebki lahkumisest rääkides:
"Ma ei jäta teid orbudeks, Ma tulen teie juurde."
Kui Jeesus mõtleks selle all tulemist maailma ajastu lõpul,
millal Ta meile järele tuleb, oleksime olnud orvud üle 2000 aasta.
Ta ütleb, et Ma ei jäta teid orbudeks, Ma tulen ja olen teiega.
Ta on tulnud olema, mitte midagi saavutama või tegema, vaid olema.
Kas soovid, et Püha Vaim oleks sinu sõber?
Mina küll tahtsin ja ma leidsin selle ja Joy leidis.
Räägi Joy, kuidas sa selle sõpruse leidsid? Kuidas see juhtus?
See algas Benny Hinni raamatu "Tere hommikust Püha Vaim" kaudu.
Benny Hinn räägib seal, kuidas ta õppis tundma Püha Vaimu
sõbrana ja kuidas tema alustas oma palveid öeldes: tere hommikust,
Püha Vaim! Sellest algas tema elus uus suur etapp ja nagu paljud
vaatajad teavad, paranevad Benny Hinni kaudu haiged, imesid on
sündinud kümnete aastate jooksul ja Püha vaim on tugevasti ligi.
Minu elus oli kriis, õieti ummik ja pidin tegema suuri otsuseid.
Ja olukord oli nii keeruline, et ma ei suutnud kelleltki,
isegi mitte pastorilt nõu küsida.
Võtsin Benny Hinni raamatu ja läksin meie külma sauna
istusin lavale, võtsin raamatu, näitasin seda Issandale ja ütlesin:
"Sa rääkisid Benny Hinnile, ta kirjutab sellest siin,
Sa ei tee vahet isikute vahel, Sa oled sama eile, täna ja igavesti.
Kui sa temaga rääkisid, räägid ka minuga!
Ma ei lähe enne siit saunast ära, kui sa räägid!"
Algul ma ei kuulnud midagi.
Ma ootasin kõuemürinat ja häält, mis ütleb :"Joy, sa oled mu armas
tütar!" Ei midagi sellist.
Mõtlesin: Mina ei lahku, istun siin ja sa pead minuga rääkima!
Istudes jäin vaikseks ja mõtlesin julgelt kuulata oma sisemust.
Südame seest tõusid nagu mu omad mõtted, mis ütlesid: Joy, ma
armastan sind! Oled mulle tähtis!
Ma olen siin sinuga, olen lähedal.
Mõtlesin, et need on küll mu omad mõtted,
justkui ma ise räägin endale.
Mida rohkem aga kuulasin, seda enam need sõnad mind hämmastasid.
Mõistsin, et nii hea sõnum ei saa tulla minust enesest.
Selles on nii suur arm ja nii palju uut, et mina ise ei oleks enda vastu
nii hea. Ta ütles: "Ma tahan, et oleksid õnnelik!
Tahan anda sulle hea elu!
Mul on head plaanid!
Juhatan sind nagu olen lubanud. Ära karda!" Sageli ütleb Ta:
"Joy, kõik on hästi!" -Aah! Mis asi on hästi?
"Kõik on hästi! Mina olen siin!"
Sellest see imeline seiklus tasapisi algas. Algul pool ehk oligi
mu oma fantaasia, aga tasapisi õpib eristama ja Piiblist järgi
vaatama, kas sõnum on piiblipõhine ja kas neid sõnu leidub ka Piiblis.
Arutades abikaasaga saab õppida, kas need mõtted võivad olla Issanda
või minu enda mõtted.
Tasapisi me õppisime.
Mäletan, et kui sina otsisid Issandat ja leidsid
selle ühenduse, siis see sütitas mind ja läksin samuti otsima ning
leidsime mõlemad lähedase suhte Issandaga.
See on ka meie abielu jaoks eluks vajalik allikas.
Eluallikas kõige jaoks.
Piibel ütleb, et Püha Vaim on isik, kes räägib. Jh. 16:13:
Aga kui tema, Tõe Vaim, tuleb, juhib ta teid kogu tõesse,
sest tema ei räägi iseenesest, vaid ta räägib, mida kuuleb,
ja ta kuulutab teile tulevasi asju.
Piiblis ütleb Jeesus, et Püha vaim räägib
ja meie võime õppida kuulama.
Küsimus on siis kuulavast palvest. Mida Jumal mulle rääkida soovib?
Püha Vaim oli tõeline ka algkoguduse ajal, Ta tunnistati
Jumalaks nende hulgas.
Jeesus oli Immaanuel - mis tähendab Jumal on meiega,
on Püha Vaim praegu meiega praeguses ajas, sinu kodus ja siin.
Püha Vaim on siin meiega koos!
Ap. 15:28 öeldakse:"Sest Püha Vaim ja meie oleme arvanud heaks..."
Algkogudus arutas asju Jumalaga, Püha Vaim juhatas ja andis tarkust.
Nad tunnistasid, et Issand on siin.
Me oleme mõlemad selle lähedase suhte leidnud ja tahame sellest
kogu maailmale jagada, et igaüks võib saada Issandaga lähedaseks!
Usk pole usund vaid elav suhe elava Jumalaga,
kes on meiega täna, homme ja igavesti! Halleluuja!
See on tõesti "Halleluujat" väärt!
Aga nüüd praktika juurde.
Meie õppisime sel moel kuulama Issanda häält ja teravdama oma
sisemist kõrva ja sina võid samuti.
Kõik algab esimesest sammust.
Esmalt lihtsalt usud, et Jumal on sinuga.
Piibel ütleb, et kes Jumala juurde tuleb, peab uskuma, et Jumal on.
Pead lihtsalt uskuma.
Ka mina pidin lihtsalt uskuma, kui Püha Vaimu hääle kuulamist ja
kuulavat palvet harjutasin.
Usu, sest Ta on.
Kõik vaimsed asjad avanevad usu kaudu.
Usu, et Ta on nüüd su kõrval.
Me teeme nüüd päris praktilise harjutuse. Sinagi, vaataja, võid
jääda vaikseks ja keskenduda sellele, et Issand on nüüd sinuga.
Jää vaikseks Issanada ligiolus.
Usu, et Issand on sinuga.
Piibel ütleb, et iga Jeesusesse uskuja sünnib uuesti ja
Püha Vaim tuleb tema südamesse elama.
Jeesus on seal su kõrval.
Kui sa pole võtnud Jeesust vastu, tee seda enne kui palvetame.
Võta Jeesus oma südamesse vastu nüüd.
Palu:Jeesus tule mu südamesse, anna mu patud andeks! Ja Ta tuleb.
Palu seda kõigepealt.
Jeeus, tule minu südamesse!
Anna minu patud andeks!
Ma tahan saada päästetud!
Seal Ta ongi!
Asi on selles, et Taevariik kuulub lapsemeelsetele ja pead lihtsalt
uskuma, et Jeesus on nüüd su kõrval, nagu laps usub. See pole midagi
imelikku, see on nii lihtne, lapselikult lihtne.
Taevariik kuulubki lapsemeelsetele.
Jeesus ütles, et kui me ei saa laste sarnasteks siis me ei pääse
sinna sisse ega näe Taevariiki.
Kasuta oma kujutlusvõimet, ava oma süda uskuma, et Jeesus on seal,
sinu kõrval. Ta on tõesti!
Jää lihtsalt vaikseks!
Mõtle, et Jeesus on su kõrval.
Mõtle nüüd, mida Jeesus tahaks sulle ütelda?
Kui seda mõtled, tuleb sulle erinevaid mõtteid. Tea, et
Jumal ei räägi kõrvaga kuuldava häälega, vaid sinu oma mõtete kaudu.
Võime Joyga teile näidata.
Joy, jää nüüd vaikseks - see pole mingi hüpnoos ega veidrus.
Tahame lihtsalt võtta aega ja keskenduda Issanda ligiolule.
Joy, rahune ja naudi seda, et Issand on meiega.
Kas suudad mõelda, et Jeesus on sinu kõrval? Mida Ta teeb?
Ta paneb käe mu ümber.
Ta on pikk ja turvaline.
On turvaline olla.
Küll on hea, et ma pole üksi.
Mulle tundub, et ma pole üksinda.
Mida Ta tahaks sulle ütelda?
Ära karda! Ma olen siin!
Ma ei jäta sind kunagi maha.
Olen siin.
Ka mina võin kogeda Tema ligiolu ja Ta naeratab mulle ja naerab.
Ta tahab, et ma lõõgastun ja usaldan Teda. Tunnen, et Ta tahab
Sulle, vaataja, ütelda: Sa oled eriliselt väärtuslik,
oled eriliselt väärtuslik!
Su elu on kullast kallihinnalisem!
Sa oled nii väärtuslik, et Issand oli valmis sinu eest surema.
Issand tahab, et sinagi õpiksid Teda tundma.
Kuula kui Ta räägib ja tea, et ta tahab sinuga rääkida igal päeval.
Ta on sinuga igal hetkel.
See pole muinasjutt. See on tõde.
Kuigi me ihusilmadega ei näe midagi ja füüsiliselt ei tunne midagi,
võime Vaimus Teda näha ja kuulda Tema häält ja õppida Teda tundma.
Siis saab usk elavaks!
See kuulub ka sulle!
Issanda ligiolu, tundmine ja sõprus kuuluvad ka sulle!
Jää lihtsalt vaikseks ja naudi Tema ligiolu kui me koos palvetame.
Tänu Püha Vaim, et Sa oled siin. Sa oled täna siin stuudios.
Sa oled meiega kui siit lahkume ja koju jõudeski.
Oled iga vaataja juures.
Püha vaim, ma palun, tee ennast elavaks, ava usu kaudu inimeste
silmad nägema ennast ja kuulama sinu häält!
Tänu, et Sa ütled igaühele täna, mina armastan sind!
Sa oled mu kallis poeg, armas tütar!
Sama mida ütlesid Jeesusele ristimise järel,
tahad sa öelda igale vaatajale!
Issand ütleb: Võta need sõnad vastu, usu neid! Usu neid sõnu!
Halleluuja! Tänu Püha Vaim! Kas pole võimas?
Selles ongi usuelus küsimus - lähedases suhtes Jumalaga.
Sellega jätkame järgmisel korral.
See et leiaksid lähedas suhte Issandaga, ongi saatesarja tuum.
Et kasvaksid kõigesse sellesse, mida Jumal on
sinu elu jaoks plaaninud.
Kui soovid seda saadet toetada, võid palvetada või annetada
Swedbank 221048388411 SEB 10220109461019
Me palvetame, et see saade saaks kõigiti sind vabastada
ja tervendada. Tahame sulle tõesti õnnistuseks olla.
Parim on, kui saad Jumalaga sõbraks.
Aamen. Ole õnnistatud!
Tõlge: Meeli Martin